2022-yilgi Angliya Superkubogi. 2022-yilgi Angliya Supekubogi (rasmiy nomi FA Community Shield) – tarixdagi 100-bor oʻtkazilayotgan FA Community Shield turniri. Unda Angliya Premyer-ligasi hamda Angliya kubogining amaldagi gʻoliblari oʻzaro toʻp surishadi. Bu yilgi final uchrashuvi 2022-yil 30-iyulda boʻlib oʻdi va unda „Liverpool“ jamoasi „Manchester City“ni 3:1 hisobida magʻlub etib, 16 yil ichida ilk bor, tarixidagi esa 16-marotaba kubokni boshi uzra baland koʻtardi. UEFA Ayollar o‘rtasidagi Yevro-2022 finaliga mezbonlik qilganligi sababli oʻyin 10 yil ichida birinchi marta odatiy Wembley stadionidan tashqarida boʻlib oʻtdi. Finlaga „Leicester City“ jamoasining uy uchrashuvlari oʻtkaziladigan King Power Stadium mezbonlik qildi. Stadionsigʻimi juda kichik boʻlganligi sababli unga bor yoʻgʻi 28 545 tomoshabin tashrif buyurdi, „Charity Shield“ va „Community Shield“ nomida oʻtkazilgan turnirlar orasida 1973-yildan buyin eng past koʻrsatgich boʻldi. Oʻsha oʻyinda „Burnley“ va „Manchester City“ klublari toʻqnash kelgan boʻlib oʻyinni tomosha qilish uchun 23 988 kishi tashrif buyurgan edi. Uchrashuv Buyuk Britaniyaning ITV telekanalida jonli efirda namoyish etildi. Tarixi. „Liverpool“ Angliya kubogi finalning asosiy vaqtidagi 0:0 hisobida durangdan soʻng „Chelsea“ni penaltilar seriyasida 6:5 hisobida magʻlub etishi orqali supekubokka yoʻllanmani qoʻlga kiritdi. „Manchester City“ esa 2021-2022-yilgi mavsum Angliya Premyer-ligasida tengsiz deb topildi. Jamoalar 2019-yilgi FA Community Shield turnirida ham toʻqnash kelgan boʻlib, ushbu oʻyinda penaltilar seriyasida „Shaharliklar“ning qoʻli baland kelgan edi. Tafsilotlar.